**Түркістан облыстық Қоғамдық кеңесінің жиырма сегізінші отырысының**

**Хаттамасы**

Түркістан қаласы 18.01.2024жыл

 Сағ. 11.00

Кеңес мәжілісіне төрағалық етуші – Қоғамдық кеңестің төрағасы Б.Жылқышиев.

**Қатысқандар:** – Түркістан облысы Қоғамдық кеңесінің 24 мүшесі.

**Қатыспағандар:** Қоғамдық кеңестің 9 мүшесі, олар: П.Абиханов, А.Айқан, Т.Бегимов, А.Өсербаев, А.Сейдазым, И.Чеганова, Т.Бүрлібаев, С.Көшенов, Ә.Сапарбеков.

 **Шақырылғандар:** *(Тізім қоса тіркеледі).*

 **Б.Жылқышиев:** Құрметті Қоғамдық кеңес мүшелері!КҮН ТӘРТІБІНЕ  **8** мәселе енгізіліп отыр, олар:

 1. Түркістан облысы Қоғамдық кеңесінің 2024 жылға арналған жұмыс жоспары туралы.

 2. Түркістан облыстық Қоғамдық кеңесінің жұмыс нәтижелері туралы Қоғамдық кеңес төрағасы Б.Жылқышиевтің есебі.

 3. Түркістан облысының ауылшаруашылығы басқармасымен оған бағынысты ұйымдардың қызметіндегі сыбайлас жемқорлық тәуекелдеріне Қазақстан Республикасы Сыбайлас жемқорлыққа қарсы іс-қимыл агенттігінің Түркістан облысы бойынша департаментімен жүргізілген сыртқы талдау қорытындысын талқылау туралы.

 4. Түркістан облысының Қазығұрт ауданы әкімшілігінің есеп беру барысында берілген ұсынымдардың орындалуы туралы.

 5. Түркістан облысының цифрландыру, мемлекеттік қызметтер көрсету және архивтер басқармасының есеп беру барысында берілген ұсынымдардың орындалуы туралы.

 6. «Басым дақылдар, оның ішінде көпжылдық екпелер өндірісін дамытуды субсидиялауға арналған дақылдар тiзбесі және субсидия нормаларын бекіту туралы» Түркістан облысы әкімдігінің қаулы жобасы.

 7. «Түркістан облысы әкімдігінің 2020 жылғы 12 наурыздағы № 57 «Түркістан облысының ауыл шаруашылығы алқаптарында карантиндік режим енгізе отырып, карантиндік аймақ белгілеу туралы» қаулысына өзгеріс енгізу туралы» Түркістан облысы әкімдігінің қаулы жобасы.

 8. «2024 жылға өсімдік шаруашылығы өнімінің шығымдылығы мен сапасын арттыруды субсидиялауды бекіту туралы» Түркістан облысы әкімдігінің қаулы жобасы.

 Сөйлейтіндер бар ма? Жоқ.

 Сұрақтар, ұсыныстар болмаса Қоғамдық кеңес мүшелерінің дауыс беруін сұрады.

Кім қарсы? Жоқ

Кім қалыс? Жоқ

Күн тәртібі бір ауыздан қабылданды.

 **1. Күн тәртібіндегі бірінші** Түркістан облысы Қоғамдық кеңесінің 2024 жылға арналған жұмыс жоспары.

 **Б.Жылқышиев** - Жұмыс жоспары Сіздердің қарауларыңызға берілген, Қоғамдық кеңестің төралқасы талқылау барысында бір қатар пікірлерін айтып өзгерістер енгізілген болатын олар:

 **У.Қайназаров** – Сәуір айында тыңдалатын бақылау басқармасының «Сыбайлас жемқорлыққа қарсы іс-қимылды жүзеге асыру бойынша есебіне» қосымша облыстық сәулет және қала құрылысы қатынастыры басқармасының есебінде тыңдалсын деген ұсыныс айтты.

**Б.Жақыпов** – басқармалар бір бағытта жұмыс жасайды деп, қолдау көрсетті.

**Б.Жылқышиев –** Жоспардағы қыркүйек айында Түлкібас ауданының орнына Шардара ауданында балық шаруашылықтары саласындағы мемлекеттік саясатты іске асыру жөнінде көшпелі отырысты өткізуді ұсынды.

**К.Қадырбеков** - Ия,республикада балық шаруашылығын ұйымдастыру, жүргізу қүрделі мәселелердің бірі болып табылады деп, қолдады.

 Кеңес мүшелерінен, басқа сұрақ, ұсыныстар болмаса дауыс беруін сұрады.

Кім қарсы? Жоқ

Кім қалыс? Жоқ.

Қабылданды.

 **Түркістан облыстық Қоғамдық кеңесі ШЕШІМ ЕТТІ:**

Түркістан облыстық Қоғамдық кеңесінің 2024 жылға арналған жұмыс жоспары бекітілді.

 **2. Күн тәртібіндегі екінші мәселе** Түркістан облыстық Қоғамдық кеңесінің жұмыс нәтижелері туралы Қоғамдық кеңес төрағасы Б.Жылқышиевтің есебі.

 Қоғамдық кеңесінің төрағасы **Жылқышиев Бәйділда Жылқышыұлы** сөз алды. *(Баяндама қосымша тіркеледі).*

 Баяндама аяқталды Бәйділда Жылқышыұлына сұрақтар бола ма?

 **К.Қадырбеков** - Түркістан облыстық Қоғамдық кеңесінің жұмыс нәтижелері туралы есебі назарға алынсын деген ұсыныс айтты.

 Кімде-кім осы ұсыныс қабылдансын десе, Қоғамдық кеңес мүшелерінің дауыс беруін сұрады.

Кім қарсы? Жоқ

Кім қалыс қалды? Жоқ

Қабылданды.

 **Түркістан облыстық Қоғамдық кеңесі ШЕШІМ ЕТТІ:**

Түркістан облыстық Қоғамдық кеңесінің жұмыс нәтижелері туралы есебі назарға алынды.

Облыс мәслихатының төрағасы Н.Әбішов облыс тұрғындарын толғандыратын мәселелер бойынша 2024 жылы декларация тапсырудың жаңа әдістері мен Қытай мемлекетімен мақта өңдеу және мата өндіру бойынша зауыттар салу және мақта егудің жаңа технологиялары туралы келіссөздер өткені туралы хабардар етті.

 **3. Күн тәртібіндегі үшінші мәселе** Түркістан облысының ауылшаруашылығы басқармасымен оған бағынысты ұйымдардың қызметіндегі сыбайлас жемқорлық тәуекелдеріне Қазақстан Республикасы Сыбайлас жемқорлыққа қарсы іс-қимыл агенттігінің Түркістан облысы бойынша департаментімен жүргізілген сыртқы талдау қорытындысын талқылау туралы.

 Сөз Қазақстан Республикасы Сыбайлас жемқорлыққа қарсы іс-қимыл Агенттігінің Түркістан облысы бойынша департаментінің Превенция басқарма басшысының орынбасары **Әсілбек Сәбит Әсетұлына** берілді. *(Баяндама қосымша тіркеледі).*

 Баяндамада көрсетілген кемшіліктер мен ұсыныстар бойынша сөз облыстық ауыл шаруашылығы басқармасының басшысы **Бадырақов Нұрбек Бақтыбайұлына** берілді.*(Баяндама қосымша тіркеледі).*

 Баяндамалар аяқталды сұрақтар бола ма?

**Ж.Әзіретберген** - Жеке кәсіпкерлер мыңдаған гектар жерлерді жекешелендіріп, қоршап, қарауыл қойып қойған, бірақ ештеңе істемейді, пайдаға асып жатқан жоқ, жәй халыққа мал жайылым жоқ. Осы бойынша не айтасыз?

**С.Әсілбек** - Бұл мәселе бойынша департамент тарапынан жер қатынастары басқармасымен бірлесіп сыбайлас жемқорлық тәуекелдеріне сыртқы талдау жұмыстары жүргізілді. Ауыл шаруашылығында айдалмайтын жерлерді қайтару бойынша біздің департамент тарапынан басқармаға ұсыныстар енгізілген, жұмыс жүргізіліп, департамент назарында тұр. Жерлер жәймен қайтарылып жатыр.

 **Б.Жақыпов** - Қазір заңсыз, ешқандай рұқсаты жоқ балық сатушылар көбейіп кеткен, осы салада браконьерлермен қандай жұмыс жасап жатырсыздар?

**С.Әсілбек** - Браконьерлермен жұмыс жасау, оларға шара қолдану біздің құзыретімізге кірмейді, бірақ ауыл шаруашылығы осы балық саласына беріп жатқан субсидияларға сыбайлас жемқорлық тәуекелдеріне сыртқы талдау жасалып, ол бойынша қадағалау жұмыстары жүргізіліп отыр.

 Сұрақтар болмаса Түркістан облысының ауылшаруашылығы басқармасымен оған бағынысты ұйымдардың қызметіндегі сыбайлас жемқорлық тәуекелдеріне Қазақстан Республикасы Сыбайлас жемқорлыққа қарсы іс-қимыл агенттігінің Түркістан облысы бойынша департаментімен жүргізілген сыртқы талдау қорытындысы назарға алынсын.

 Кімде-кім осы ұсыныс қабылдансын десе, Қоғамдық кеңес мүшелерінің дауыс беруін сұрады.

Кім қарсы? Жоқ

Кім қалыс қалды? Жоқ

Қабылданды.

 **Түркістан облыстық Қоғамдық кеңесі ШЕШІМ ЕТТІ:**

Түркістан облысының ауылшаруашылығы басқармасымен оған бағынысты ұйымдардың қызметіндегі сыбайлас жемқорлық тәуекелдеріне Қазақстан Республикасы Сыбайлас жемқорлыққа қарсы іс-қимыл агенттігінің Түркістан облысы бойынша департаментімен жүргізілген сыртқы талдау қорытындысы назарға алынды.

 **4. Күн тәртібіндегі төртінші мәселе** Түркістан облысының Қазығұрт ауданы әкімшілігінің есеп беру барысында берілген ұсынымдардың орындалуы туралы.

 Сөз Қазығұрт ауданы әкімі **Исмаилов Азизхан Әзімханұлына** берілді.*(Баяндама қосымша тіркеледі).*

 Баяндама аяқталды сұрақтар бар ма?

Сұрақтар болмаса Түркістан облысының Қазығұрт ауданы әкімшілігінің есеп беру барысында берілген ұсынымдардың орындалу барысы назарға алынсын.

 Кімде-кім осы ұсыныс қабылдансын десе, Қоғамдық кеңес мүшелерінің дауыс беруін сұрады.

Кім қарсы? Жоқ

Кім қалыс қалды? Жоқ

 Қабылданды

 **Түркістан облыстық Қоғамдық кеңесі ШЕШІМ ЕТТІ:**

Түркістан облысының Қазығұрт ауданы әкімшілігінің есеп беру барысында берілген ұсынымдардың орындалу барысы назарға алынды.

 **5. Күн тәртібіндегі бесінші мәселе** Түркістан облысының цифрландыру, мемлекеттік қызметтер көрсету және архивтер басқармасының есеп беру барысында берілген ұсынымдардың орындалуы туралы.

 Сөз облыстық цифрландыру, мемлекеттік қызметтер көрсету және архивтер басқармасының басшысы **Әбдірахманов** **Әсет Маратұлына** берілді. *(Баяндама қосымша тіркеледі).*

 Баяндама аяқталды Әсет Маратұлына сұрақтар бар ма?

**Ғ.Елшібай** – Облыста мектептерді интернетпен қамтамасыз ету бойынша қанша қаржы жұмсалды және қаншасы игерілді?

**Ә.Абдірахманов –** Тек мектепке бөлінген қаржы мөлшерін айта алмаймын, себебі интернетке деген қаржы жалпы білім саласындағы мекемелерге бөлінеді. Білім саласындағы интернетке бөлінген қаржы толық 100% игерілді. Ал интернеттің сапасына келсек, облыс бойынша 909 мемлекеттік мектеп бар, бүгінгі таңда 548-і жоғары жылдамдық интернетке, қалған 361 мектеп сапасыз интернетке қосылған. Осы 361 мектептің сапасыз интернетке қосылған монтажын шешуді жоспарлап отырмыз. Бұл мәселені шешу үшін бүкіл республика бойынша бірегей оператор «Каскад» атты республикалық ғарыштық байланыс орталығымен келісім шарт жасадық, облыстағы 330 мектепке ең соңғы «Арми» атты жоғары технологиялық спутниктік интернет орнатады, оған білім басқармасынан үнемделген 593млн. қаржы бөлініп отыр. Сұрағыңыз орынды, бұл мәселені шешу жоспарда бар.

Сұрақтар болмаса Түркістан облысының цифрландыру, мемлекеттік қызметтер көрсету және архивтер басқармасының есеп беру барысында берілген ұсынымдардың орындалу барысы назарға алынсын.

 Кімде-кім осы ұсыныс қабылдансын десе, Қоғамдық кеңес мүшелерінің дауыс беруін сұрады.

Кім қарсы? Жоқ

Кім қалыс қалды? Жоқ

Қабылданды.

 **Түркістан облыстық Қоғамдық кеңесі ШЕШІМ ЕТТІ:**

Түркістан облысының цифрландыру, мемлекеттік қызметтер көрсету және архивтер басқармасының есеп беру барысында берілген ұсынымдардың орындалу барысы назарға алынды.

 **6. Күн тәртібіндегі алтыншы мәселе** «Басым дақылдар, оның ішінде көпжылдық екпелер өндірісін дамытуды субсидиялауға арналған дақылдар тiзбесі және субсидия нормаларын бекіту туралы» Түркістан облысы әкімдігінің қаулы жобасы.

 Сөз облыстық ауыл шаруашылық басқармасының басшысы **Бадырақов Нұрбек Бақтыбайұлына** берілді. *(Баяндама қосымша тіркеледі).*

Баяндама аяқталды Нұрбек Бақтыбайұлына сұрақтар бар ма?

Сұрақтар болмаса «Басым дақылдар, оның ішінде көпжылдық екпелер өндірісін дамытуды субсидиялауға арналған дақылдар тiзбесі және субсидия нормаларын бекіту туралы» Түркістан облысы әкімдігінің қаулы жобасына келісім берілсін.

 Кімде-кім осы ұсыныс қабылдансын десе, Қоғамдық кеңес мүшелерінің дауыс беруін сұрады.

Кім қарсы? Жоқ

Кім қалыс қалды? Жоқ

Қабылданды.

 **Түркістан облыстық Қоғамдық кеңесі ШЕШІМ ЕТТІ:**

«Басым дақылдар, оның ішінде көпжылдық екпелер өндірісін дамытуды субсидиялауға арналған дақылдар тiзбесі және субсидия нормаларын бекіту туралы» Түркістан облысы әкімдігінің қаулы жобасына келісім берілді.

 **7. Күн тәртібіндегі жетінші мәселе** «Түркістан облысы әкімдігінің 2020 жылғы 12 наурыздағы №57 «Түркістан облысының ауыл шаруашылығы алқаптарында карантиндік режим енгізе отырып, карантиндік аймақ белгілеу туралы» қаулысына өзгеріс енгізу туралы» Түркістан облысы әкімдігінің қаулы жобасы.

 Сөз облыстық ауыл шаруашылық басқармасының басшысы **Бадырақов Нұрбек Бақтыбайұлына** берілді. *(Баяндама қосымша тіркеледі).*

Баяндама аяқталды Нұрбек Бақтыбайұлына сұрақтар бар ма? Жоқ.

 «Түркістан облысы әкімдігінің 2020 жылғы 12 наурыздағы №57 «Түркістан облысының ауыл шаруашылығы алқаптарында карантиндік режим енгізе отырып, карантиндік аймақ белгілеу туралы» қаулысына өзгеріс енгізу туралы» Түркістан облысы әкімдігінің қаулы жобасына келісім берілді.

 Кімде-кім осы ұсыныс қабылдансын десе, Қоғамдық кеңес мүшелерінің дауыс беруін сұрады.

Кім қарсы? Жоқ

Кім қалыс қалды? Жоқ

Қабылданды.

 **Түркістан облыстық Қоғамдық кеңесі ШЕШІМ ЕТТІ:**

«Түркістан облысы әкімдігінің 2020 жылғы 12 наурыздағы №57 «Түркістан облысының ауыл шаруашылығы алқаптарында карантиндік режим енгізе отырып, карантиндік аймақ белгілеу туралы» қаулысына өзгеріс енгізу туралы» Түркістан облысы әкімдігінің қаулы жобасына келісім берілді.

 **8. Күн тәртібіндегі сегізінші мәселе** «2024 жылға өсімдік шаруашылығы өнімінің шығымдылығы мен сапасын арттыруды субсидиялауды бекіту туралы» Түркістан облысы әкімдігінің қаулы жобасы.

 Сөз облыстық ауыл шаруашылық басқармасының басшысы **Бадырақов Нұрбек Бақтыбайұлына** берілді. *(Баяндама қосымша тіркеледі).*

Баяндама аяқталды Нұрбек Бақтыбайұлына сұрақтар бар ма?

Сұрақтар болмаса «2024 жылға өсімдік шаруашылығы өнімінің шығымдылығы мен сапасын арттыруды субсидиялауды бекіту туралы» Түркістан облысы әкімдігінің қаулы жобасына келісім берілсін.

 Кімде-кім осы ұсыныс қабылдансын десе, Қоғамдық кеңес мүшелерінің дауыс беруін сұрады.

Кім қарсы? Жоқ

Кім қалыс қалды? Жоқ

Қабылданды.

 **Түркістан облыстық Қоғамдық кеңесі ШЕШІМ ЕТТІ:**

«2024 жылға өсімдік шаруашылығы өнімінің шығымдылығы мен сапасын арттыруды субсидиялауды бекіту туралы» Түркістан облысы әкімдігінің қаулы жобасына келісім берілді.

Қосымша Қоғамдық кеңесіне мүшелер атынан ұсыныстар айтылды, атап айтқанда:

**Ж.Әзіретберген** – Биыл күзде көрнекті қоғам қайраткері, тілші-ғалым **Оңдасынов Нұртас Дәндібайұлына** 120 жыл толады. Осыған байланысты облыс көлемінде білім мекемелерінде, мемлекеттік ұйымдарда осы кісінің өмір баянымен, қазақ халқына жасаған еңбек жолдарымен таныстыру, еске алу мақсатында ауықымды етіп іс-шаралар өтілсе деген ұсыныс айтамын.

**Оңдасынов Нұртас Дәндібайұлы** (**26 қазан 1904 – 1 қараша 1989**) 1938-1951 жж. – Қазақ КСР Халық Комиссарлары кеңесінің, Министрлер кеңесінің төрағасы, 1954-1955 жж. – Қазақстан Жоғарғы Кеңесі Төралқасының төрағасы, 1955-1962 жж. – Гурьев (қазіргі Атырау) облысының басшысы. Халық депутаттары облыстық атқару комитетінің төрағасы, Қазақстан Компартиясы облыстық комитетінің бірінші хатшысы.

**Б.Жылқышиев** – Бұл мәселені Түркістан облысының мәдениет және туризм басқармасы атына хат жолдап, Түркістан облыстық Қоғамдық кеңесінің әлеуметтік саланың дамуы және мемлекеттік сатып алу саласының жұмысы жөніндегі комиссиясына (И.Намазбаева) қадағалауды ұсынды.

**Е.Шалтан –** Облыстық мүмкіндігі шектеулі жандарға арналған оңалту орталығының құрылысы желтоқсанның 25-не дейін тапсырады деген еді, біраққұрылысы сол күйітоқтап қалды. Мердігерлер бітірмей тастап кеткен. Негізі ол құрылыс толық біткен деп 2020 жылы тапсырылған болатын, алайда ол уақыттан кейін құрылысты екі мердігер алып екеуіде бітірмей кетті, қаржысы толық жұмсалып қойған. Осы құрылыстың іске қосылуын тексеру, бақылауда ұстау бойынша депутаттар мен Қоғамдық кеңеске жүктелсе деймін, себебі бұл құрылыс неге бітпей жатыр, бөлінген қаржысы қайда кетті, ешкім хабардар емес. Бақылауға алынса деймін. Тағы бір көкейде жүрген мәселе, сәулет құрылыс басқармасына тиісті біздің қорға шағым көп түсіп отыр. Құрылыс сапасы өте нашар, мүмкіндігі шектеулі жандарға арналған үйлердің 2 қабаты талаптарына сай емес. Мысалы айтсақ, пандус жоқ, баспалдақтары биік, арнайы тротуарлары жоқ, қатты жел тұрса шатырлары үшып, терезелері сынып, шашылып кетеді. Осыған жауапты мекеме, басқармалар басшылары кеңес отырысына шақырылып, есеп берсе деймін.

**Б.Жылқышиев –** Бұл мәселені Түркістан облысының құрылыс басқармасы атына хат жолдап, Түркістан облыстық Қоғамдық кеңесінің ауыл шаруашылығы, кәсіпкерлік, құрылыс және коммуналдық салаларының дамуы жөніндегі комиссиясына (К.Қадырбеков) қадағалауды ұсынды.

 **Облыстық Қоғамдық**

 **кеңестің төрағасы Б.Жылқышиев**

 **Облыстық Қоғамдық**

 **кеңес хатшысы Ұ.Әзімова**